**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

 **Բողոքի ծածկագիրը և ամսաթիվը՝** «ԳԲԽ-ԱՄ-2017/25», 31.07.2017թ.

**Բողոք ներկայացնող անձ՝** «Սիսիանի հաց» ՍՊԸ

**Պատվիրատու՝ «**Խ. Աբովյանի անվան հայկական պետական մանկավարժական համալսարան» հիմնադրամ

**Գնման ընթացակարգի ծածկագիրը և առարկան՝** «ՀՊՄՀ-ԳՀԾՁԲ-17/1» ծածկագրով գնանշման հարցման ընթացակարգ, **«**Խ. Աբովյանի անվան հայկական պետական մանկավարժական համալսարան» հիմնադրամի կարիքների համար՝ «Լուսանկարչական և օժանդակ ծառայությունների» ձեռքբերում:

**Բողոքի պահանջը`**

1. Կիրառել ժամանակավոր միջոց և կասեցնել «ՀՊՄՀ-ԳՀԾՁԲ-17/1» ծածկագրով գնանշման հարցման ընթացակարգը չկայացած հայտարարելու և «ՀՊՄՀ-ԳՀԾՁԲ-17/2» ծածկագրով, այնուհետև «ՀՊՄՀ-ԳՀԾՁԲ-17/3» ծածկագրով գնանշման հարցման միջոցով նոր ընթացակարգ հայտարարելու մասին որոշումները:
2. Դադարեցնել «ՀՊՄՀ-ԳՀԾՁԲ-17/1» ծածկագրով գնահատող հանձնաժողովի կողմից կայացված թիվ 2 արձանագրությունը:
3. Դադարեցնել **«**Խ. Աբովյանի անվան հայկական պետական մանկավարժական համալսարան»-ի գնումների պլանով նախատեսված «ՀՊՄՀ-ԳՀԾՁԲ-17/1» ծածկագրով ընթացակարգի գնման առարկայի՝ «Լուսանկարչական և օժանդակ ծառայությունների» նախահաշվային գնի փոփոխությունը և նախահաշվային գին համարել «ՀՊՄՀ-ԳՀԾՁԲ-17/1» ծածկագրով ընթացակարգի հայտարարության հրապարակման ժամանակ առկա նախահաշվային գինը:

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ:

**ԽՈՐՀՐԴԻ ԱՆԴԱՄ՝ ՄՀԵՐ ԱՆԱՆՅԱՆ**

 **ՔԱՐՏՈՒՂԱՐ՝ ՏԱԹԵՎ ԳԵՎՈՐԳՅԱՆ**